**Ministru kabineta rīkojuma projekta „Par vienreizēja pabalsta piešķiršanu aizbildnei Ēsterei Zemītei par aizbildnībā esoša nepilngadīgā Gambijas pilsoņa Abdula Gudusa Jallova (Abdul Gudus Jallow) uzturēšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts (turpmāk - projekts) sagatavots pēc Labklājības ministrijas iniciatīvas, lai nodrošinātu naudas līdzekļus aizbildnei E.Zemītei par aizbildnībā esošā nepilngadīgā nepavadītā Gambijas pilsoņa A.G.Jallova (A.G.Jallow) uzturēšanu par laika posmu no 23.11.2016. - 19.03.2017. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nepilngadīgais A.G.Jallovs (A.G.Jallow) ieceļoja Latvijas Republikā 2015.gada 3.oktobrī bez likumisko pārstāvju pavadības. 2015.gada 10.novembrī viņš vērsās Valsts robežsardzē ar pieteikumu par bēgļa vai alternatīvā statusa piešķiršanu Latvijas Republikā. A.G.Jallovs kā patvēruma meklētājs sākotnēji uzturējās patvēruma meklētāju izmitināšanas centrā, bet 2016.gada 15.februārī ar Ropažu bāriņtiesas lēmumu A.G.Jallovs tika ievietots audžuģimenē. Atbilstoši Bērnu tiesību aizsardzības likumam bērnam tiek nodrošināta ārpusģimenes aprūpe pie aizbildņa, audžuģimenē vai bērnu aprūpes iestādē. Bērnam primāri tiek nodrošināta iespēja augt pie aizbildņa vai audžuģimenē. Ārpusģimenes aprūpi bērnu aprūpes iestādē nodrošina, ja aprūpe pie aizbildņa vai audžuģimenē nav piemērota konkrētam bērnam.Saskaņā ar Patvēruma likuma 9.panta devīto daļu pašvaldības izdevumus par nepilngadīgas personas bez pavadības izmitināšanu audžuģimenē sedz no Labklājības ministrijai kārtējam gadam šim mērķim piešķirtajiem valsts budžeta līdzekļiem tādā apmērā, kas atbilst normatīvajos aktos noteiktajam minimālajam uzturlīdzekļu apmēram, ko katram no vecākiem ir pienākums nodrošināt bērnam, proporcionāli audžuģimenē pavadīto dienu skaitam. 2016.gada 4.martā Pilsonības un migrācijas lietu pārvalde (turpmāk - PMLP) Patvērumu lietu nodaļa pieņēma lēmumu nepiešķirt bēgļa un alternatīvo statusu. Minēto lēmumu A.G.Jallovs pārsūdzēja tiesā, kura 2016.gada 11.maijā nolēma noraidīt A.G.Jallova pieteikumu par labvēlīga administratīvā akta izdošanu bēgļa vai alternatīvā statusa piešķiršanai. PMLP 2016.gada 30.jūnijā izdeva izbraukšanas rīkojumu.Saskaņā ar Patvēruma likuma 10.pantu personai, kuras iesniegums izskatīts šajā likumā noteiktajā kārtībā un attiecībā uz kuru pieņemts lēmums par atteikumu piešķirt bēgļa vai alternatīvo statusu, lēmums par iesnieguma izskatīšanas pārtraukšanu vai lēmums par atteikumu atsākt iesnieguma izskatīšanu, izsniedz izbraukšanas rīkojumu vai attiecībā uz šo personu pieņem lēmumu par piespiedu izraidīšanu Imigrācijas likumā noteiktajā kārtībā, izņemot gadījumu, kad tai ir cits likumīgs pamats uzturēties Latvijas Republikā.Tomēr 2016.gada 8.augustā izbraukšanas rīkojuma darbība tika apturēta līdz 2017.gada 20.martam, kad A.G.Jallovs kļūs pilngadīgs, lai nodrošinātu A.G.Jallova kā nepilngadīgas personas tiesības un intereses. Atbilstoši Imigrācijas likuma 49.pantam PMLP vai Valsts robežsardzes priekšnieks var atcelt vai apturēt savas iestādes amatpersonas izdotā izbraukšanas rīkojuma darbību, ja ir mainījušies apstākļi, kas bija par pamatu attiecīga administratīvā akta izdošanai, to skaitā ir konstatēti apstākļi, kas minēti šā likuma 47.pantā, vai humānu apsvērumu dēļ.Ar 2016.gada 23.novembra lēmumu Ropažu bāriņtiesa, izpildot normatīvajos aktos uzlikto pienākumu aizstāvēt jebkura bērna tiesības un intereses, ir nodrošinājusi nepilngadīgajam A.G.Jallovam ārpusģimenes aprūpi pie aizbildnes Ēsteres Zemītes. Ievērojot minēto, A.G.Jallova un viņa aizbildnes lietas apstākļi ir īpaši un ārkārtēji, jo A.G.Jallovs sākotnēji bija patvēruma meklētājs Patvēruma likuma ietvaros, bet statusa nepiešķiršanas gadījumā viņa izbraukšanas rīkojums Imigrācijas likuma ietvaros tika apturēts līdz viņa pilngadībai, ņemot vērā A.G.Jallova kā nepilngadīgās personas tiesības un vislabākās intereses. Tādējādi laika posmā no aizbildnības nodibināšanas līdz A.G.Jallova pilngadībai (no 23.11.2016. līdz 19.03.2017.), kas ir gandrīz 4 mēneši, aizbildne Ē.Zemīte nodrošināja A.G.Jallova aprūpi un uzturu par saviem līdzekļiem. Tomēr Civillikuma 258.panta trešā daļa paredz, ja trūkst aizbilstamā līdzekļu viņa uzturam, aizbildnim nav pienākums aizbilstamo uzturēt uz sava rēķina. Vienlaikus ministrija ir saņēmusi arī Ē.Zemītes iesniegumu, kā arī Tiesībsarga biroja vēstuli ar lūgumu izvērtēt radušos situāciju un nodrošināt no valsts budžeta līdzekļiem likumā noteiktos uzturēšanas izdevumus. Saskaņā ar ANO Bērnu tiesību konvenciju bērnam, kuram īslaicīgi vai pastāvīgi nav savas ģimenes vai kuru viņa paša interesēs nedrīkst atstāt ģimenē, ir tiesības uz īpašu valsts aizsardzību un palīdzību. Vienlaikus valstīm ir pienākums nodrošināt, ka nepavadītajiem bērniem un bērniem, kuri nošķirti no saviem vecākiem tiek garantētas dzīves standarts, kas ir atbilstošs bērnu fiziskai, emocionālai, garīgai un morālai attīstībai. Atbilstoši minētās konvencijas 27.panta 3.punktam dalībvalstīm ir jānodrošina materiālās palīdzības un atbalsta programmas, jo īpaši attiecībā uz uztura, apģērba un mājokļa nodrošināšanu. Valstīm ir pienākums, jo īpaši, kad valdības kapacitāte ir ierobežota, pieņemt un veicināt palīdzību, ko sniedz Apvienoto Nāciju Organizācijas struktūrā ietilpstošās aģentūras atbilstoši kompetencēm, kā arī citas kompetentās starptautiskās organizācijas vai nevalstiskās organizācijas, lai nodrošinātu adekvātu dzīves standartu nepavadītajiem un no vecākiem nošķirtajiem bērniem (Apvienoto Nāciju Organizācijas Bērnu tiesību komitejas 2005.gada 1.septembra 6.vispārējais komentārs par izturēšanos pret nepavadītajiem un no vecākiem nošķirtajiem bērniem ārpus bērnu izcelsmes valsts (CRC/GC/2005/6), 44. un 45.paragrāfs. Labklājības ministrija 2016.gada 9.decembrī rīkoja starpinstitūciju sanāksmi, kurā piedalījās Iekšlietu ministrijas, PMLP un Tiesībsarga biroja pārstāvji, lai pārrunātu iespējamos risinājuma variantus, lai tiktu segti izdevumi par bērna – ārzemnieka, kurš Latvijā uzturas nelikumīgi, izmitināšanu. Minētās sanāksmes ietvaros secināts, ka Labklājības ministrija sadarbībā ar citām iesaistītajām pusēm izskatīs nepieciešamību veikt grozījumus tās kompetencē ietilpstošajos nacionālajos normatīvajos aktos. Paredzēts, ka plānotie normatīvo aktu grozījumi noteiks mehānismu, kā no valsts budžeta līdzekļiem sedz pašvaldības izdevumus par nepilngadīga ārzemnieka bez pavadības izmitināšanu bērnu aprūpes iestādē vai audžuģimenē. Vienlaikus Labklājības ministrija plāno risināt jautājumu par aizbildnim izmaksājamo naudas līdzekļu kārtību un apjomu. Ievērojot minēto izņēmuma kārtā ir izstrādāts Ministru kabineta rīkojuma projekts „Par vienreizēja pabalsta piešķiršanu aizbildnei Ēsterei Zemītei par aizbildnībā esoša nepilngadīgā Gambijas pilsoņa Abdula Gudusa Jallova (Abdul Gudus Jallow) uzturēšanu”, paredzot piešķirt naudas līdzekļus 565.30 euro apmērā.  |
| 3. | Projekta izstrādē iesaistītās institūcijas | Rīkojuma projekta izstrādes laikā notika konsultēšanās ar VSAA. 2016.gada 9.decembrī ministrija rīkoja starpinstitūciju sanāksmi, kurā piedalījās Iekšlietu ministrijas, PMLP un Tiesībsarga biroja pārstāvji, lai pārrunātu iespējamos risinājuma variantus, lai tiktu segti izdevumi par bērna – ārzemnieka, kurš Latvijā uzturas nelikumīgi, izmitināšanu. Minētā problēma tika aktualizēta arī Patvēruma meklētāju, bēgļu un personu ar alternatīvo statusu sociālekonomiskās iekļaušanas darba grupas sēdē, kas notika 2017.gada 23.februārī. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ēstere Zemīte, kura par aizbildni iecelta nepilngadīgajam Abdulam Gudusam Jallovam (Abdul Gudus Jallow).  |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums neietekmē uzņēmējdarbības vidi un nerada administratīvo slogu. |
| 3. | Administratīvo izmaksu monetārs novērtējums | Rīkojuma projekts nerada papildus ietekmi uz administratīvajām izmaksām. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 259 346 187 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 259 346 187 | 0 | 0 | 0 | 0 |
| 20.01.00 „Valsts sociālie pabalsti”, t.sk.: | 259 346 187 | 0 | 0 | 0 | 0 |
| * vispārējā kārtībā sadalāmā dotācija no vispārējie ieņēmumiem (EKK 21710)
 | 259 346 187 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 259 346 187 | +566 | 0 | 0 | 0 |
| 2.1. valsts pamatbudžets | 259 346 187 | +566 | 0 | 0 | 0 |
| 20.01.00 „Valsts sociālie pabalsti”, t.sk.: | 259 346 187 | +566 | 0 | 0 | 0 |
| * sociālie pabalsti (EKK 6000), t.sk.:
 | 257 856 311 | + 566 | 0 | 0 | 0 |
| *atlīdzība par aizbildņa pienākumu pildīšanu* | *2 180 905* | *+ 210* | *0* | *0* | *0* |
| *pabalsts aizbildnim par bērna uzturēšanu*  | *4 824 779* | *+ 356* | *0* | *0* | *0* |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | - 566 | 0 | 0 | 0 |
| 3.1. valsts pamatbudžets | 0 | - 566 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| + 566 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projekts paredz piešķirt līdzekļus tādā apmērā, kādā būtu izmaksājami aizbildnei atbilstoši Valsts sociālā pabalsta likumā noteiktajam par aizbildnībā esošo bērnu A.G.Jalova par laika posmu no 23.11.2016. - 19.03.2017.:1. atlīdzības par aizbildņa pienākumu pildīšanu apmērā - 209.76 euro\*;
2. pabalsts aizbildnim par bērna uzturēšanu apmērā – 355.54 euro\*\*;

Kopējā summa - 565.30 euro.\* Atlīdzības par aizbildņa pienākumu pildīšanu apmērs saskaņā ar Ministru kabineta 2009.gada 22.decembra noteikumu Nr.1600 „Kārtība, kādā piešķir un izmaksā atlīdzību par aizbildņa pienākumu pildīšanu” 2.punktu ir 54,07 euro mēnesī.\*\* Pabalsta aizbildnim par bērna uzturēšanu apmērs saskaņā ar Ministru kabineta 2009.gada 22.decembra noteikumu Nr.1643 „Kārtība, kādā piešķir un izmaksā pabalstu aizbildnim par bērna uzturēšanu” 2.punktu mēnesī ir vienāds ar Ministru kabineta noteikto minimālo uzturlīdzekļu apmēru bērnam, proti, bērnam no viņa piedzimšanas līdz 7 gadu vecuma sasniegšanai 25 % apmērā no Ministru kabineta noteiktās minimālās mēneša darba algas (šobrīd 95 eiro), savukārt bērnam no 7 gadu vecuma sasniegšanas līdz 18 gadu vecuma sasniegšanai 30 % apmērā no Ministru kabineta noteiktās minimālās mēneša darba algas (šobrīd 114 euro). Līdz 2016.gada 31.decembrim apmērs bija 45,53 euro mēnesī. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Izdevumi tiks segti apakšprogrammai 20.01.00 „Valsts sociālie pabalsti” piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams izdarīt grozījumus normatīvajos aktos un paredzēt deleģējumu Ministru kabinetam noteikt aizbildnim izmaksājamo naudas līdzekļu kārtību un apjomu. |
| 2. | Atbildīgā institūcija | Labklājības ministrija. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pabalstu piešķiršanu un izmaksu nodrošinās VSAA esošo funkciju ietvaros. |
| 3. | Cita informācija | Nav. |

*Anotācijas V un VI sadaļas – projekts šīs jomas neskar.*

Labklājības ministrs J.Reirs

2017.05.23. 13:50

1628

Celmiņa 67021615

Inese.Celmina@lm.gov.lv